Publication: Magyar Közlöny
Issue: MK-2001-78 (Year: 2001, Number: 78)
Era: 1990-2004
Section: a 121/2001. (VII. 10.) Korm. rendelethez
Paragraph Index: 788

2. Postaszolgálat 2.1. A postaigazgatások vagy hivatalaik által küldött és a postaszolgálatra vonatkozó levélpostai küldemények, akár légi, akár felületi vagy légi úton szállított felületi (S.A.L.) postaanyagban vannak, mentesek minden postai díjtól. 2.2. A légipostai pótdíjak kivételével minden postai díjtól mentesek a postaszolgálatra vonatkozó levélpostai küldemények, amennyiben: 2.2.1. azokat az Egyetemes Postaegyesület szervei és a szűkebb körű egyesületek szervei küldik egymásnak; 2.2.2. azokat az említett egyesületek szervei küldik egymásnak; 2.2.3. azokat az említett szervek küldik a postaigazgatásoknak vagy azok hivatalainak. 2.3. Minden postai díjtól mentesek a postaszolgálatra vonatkozó csomagok, amennyiben azok az alábbiak egymás közötti forgalmában fordulnak elő: 2.3.1. postaigazgatások; 2.3.2. postaigazgatások és a Nemzetközi Iroda; 2.3.3. a tagországok postahivatalai; 2.3.4. postahivatalok és postaigazgatások. 2.4. A légicsomagok — a Nemzetközi Irodától származók kivételével — mentesek a légi pótdíj alól.

Source: https://magyarkozlony.hu/hivatalos-lapok/f597b15385331d02cfdc386713cd11e53a5bf334/dokumentumok/0acad93b9f34ae19c6fa63949170dbc2340a2574/letoltes